L-eks Ministru Laburista Konrad Mizzi reġa' deher quddiem il-Kumitat tal-Kontijiet Pubbliċi (PAC) illum. Fil-laqgħa, Mizzi qal li ma kienx se jwieġeb id-domandi tad-Deputati Nazzjonalisti sakemm l-Ispeaker Anġlu Farrugia jħabbar ir-ruling tiegħu. Hu qal li l-allegazzjonijiet tagħhom kienu kollha bla bażi u li ma sar l-ebda għemil ħażin taħtu. Il-waranofsinhar it-tajjeb u nsellmulkom għal din il-Live Blog ta' Newsbook.com.mt. Jidħol Konrad Mizzi fil-kamra mal-avukati tiegħu. Iċ-Ċermen tal-Kumitat għall-Kontijiet Pubbliċi (PAC) Beppe Fenech Adami se jsaqsi l-ewwel mistoqsija lil Mizzi. Hu jfakkru li minħabba li għadu Membru Parlamentari, għandu l-obbligu li jwieġeb kull domanda. Fenech Adami jsaqsi dwar l-kumitat tal-evalwazzjoni li fosthom kien hemm il-membri David Galea u Brian Tonna. Hu jsaqsih jekk Galea kienx iċ-Ċermen tal-kumitat. Mizzi jirrispondi li se jkun qed jistenna r-ruling tal-Ispeaker. Fenech Adami jsaqsi jekk Galea kienx qed jattendi laqgħat fl-HQ tal-Partit Laburista. Glenn Bedingfield isaqsi jekk ir-rapport jagħmilx referenza għal dan. Fenech Adami jirrispondi mix-xhieda ta' Galea. Mizzi jerġa' jirrispondi li se jistenna r-ruling tal-Ispeaker. Fenech Adami jsaqsih għalfejn ma jridx jirrispondi. Mizzi jgħidlu li se jkun ħass kemm jista' illum u mhux se jiddibatti miegħu. Fenech Adami jimplika li Mizzi u Galea kellhom l-istess uffiċċju u li meta sar Ministru, beda jibgħatlu xi xogħol lil Galea. Mizzi jirrispondi li se jistenna r-ruling tal-Ispeaker. Mizzi jisħaq li Fenech Adami qed jagħmel allegazzjonijiet bla bażi u ċ-Ċermen jgħidlu li l-mistoqsijiet tiegħu huma bbażati fuq id-dokumenti li huma disponibbli. Fenech jissuġġerixxi li xogħol b'valur ta' €264,000 lill-kumpanija Beat Ltd li s-sid tagħha huwa David Galea. Mizzi jsaqsi lil Fenech Adami jekk jafx bl-entitajiet legali separati. Iċ-Ċermen jgħidlu li l-Enemalta hija kumpanija pubblika u li Mizzi kien il-Ministru responsabbli għaliha. "Meta kont Ministru għat-Turiżmu jew Ministru f'kariga oħra, int approvajt direct orders lil Galea," jallega Fenech Adami. "Kompli tkellem waħdek," jgħid Mizzi. Fenech Adami jsaqsi lil Mizzi jekk kienx responsabbli għal Projects Malta. Mizzi jirrispondi li se jistenna r-ruling tal-Ispeaker. Fenech Adami jerġa' jsemmi lil Galea u Mizzi jisqarr li ma jistax jakkużah għax ma sarx għemil ħażin u għaldaqstant, se jistenna r-ruling tal-Ispeaker. Iċ-Ċermen jgħid li Beat Ltd ingħatat direct order meta hu kien responsabbli għal Projects Malta u Mizzi jikkonferma li dan kien wara l-kumitat tal-evalwazzjoni. Fenech Adami jsemmi direct order ieħor ta' nofs miljun ewro lil Beat. Fenech Adami jallega li għandu żewġ fajls mimlijin direc orders. Iċ-Ċermen jipprova jsaqsih meta ltaqa' ma' Brian Tonna imma Mizzi jirrispondi li se jistenna r-ruling tal-Ispeaker. Fenech Adami jgħidlu li dan seħħ qabel l-elezzjoni imma Mizzi jirrispondi l-istess. Fenech Adami juri dokument li juri l-istadju tal-proċeduri ta' bidding. Hu jsaqsi lil Mizzi għall-isfond ta' żewġ konsorzji li kienu shortlisted. Mizzi jgħid li kien hemm tlieta u li meta l-Ispeaker jagħmel ir-ruling, se jirrispondi. Il-kumitat tal-evalwazzjoni ta 0 punti lill-offerenti u li Tonna ma ta l-ebda punti wkoll lill-kompetituri tal-Electrogas. No financial strength," jisħaq Fenech Adami. Mizzi jsaqsi x'qalu l-oħrajn u Fenech Adami jgħidlu li ma kellhomx risposta, bħalu. L-eks Ministru jgħid li l-Uffiċċju tal-Awditur Nazzjonali (NAO) ma kkritikatx l-evalwazzjoni finanzjarja. L-avukati ta' Mizzi jsaqsu kif jista' jirrispondi għal din il-mistoqsija. "Bħala Ministru, kif tridu jkun jaf?," ikompli jgħid. Fenech Adami jgħaddi dan id-dokument u jsaqsi jekk huwiex minnu li din il-kumpanija ma ngħatat l-ebda punti fuq is-saħħa finanzjarja tagħha. Mizzi jitkellem fuq il-punti li ngħataw lill-kompetituri tal-Electrogas. Mizzi jispjega li l-proġett kien evalwat mill-Kummissjoni Ewropea. Fenech Adami jaqra mir-rapport tal-NAO fuq l-Electrogas. L-NAO qalet li ma sar l-ebda due diligence fuq ix-shareholders tal-Electrogas u li kieku dan sar, kien jidher biċ-ċar li Gasoil ma kellhiex saħħa. Mizzi jsaqsi għat-transcript ta' Brian Tonna. Fenech Adami jisħaq li Gasoil ma kellha l-ebda saħħa finanzjarja u li l-kumitat tal-evalwazzjoni tat full marks lill-Electrogas. Iċ-Ċermen jgħid lil Mizzi kienx jaf li Yorgen Fenech kellu 10% ġo GEM Holdings f'ismu? "Ma nnutajtx xi ħaġa?" isaqsih Mizzi. Mizzi jappellalu biex jistaqsi lil dawn il-persuni u jiġu jixhdu. Qabel ma jgħid li qed jistenna r-ruling tal-Ispeaker, Fenech Adami jgħidlu jekk huwiex se jiżvela kollox wara li l-Ispeaker jagħmel ir-ruling. Fenech Adami jistqarr li isem Fenech ma kienx inkluż fir-rapport finali tal-kumitat tal-evalwazzjoni. Id-Deputat Nazzjonalista Karol Aquilina jsaqsih jekk huwiex qrib ta' Yorgen Fenech. Mizzi qal li se jkun qed jistenna r-ruling tal-Ispeaker. Hu jgħidlu li f'Lulju 2018, tant beda jċempel lil Fenech, li dejqu u ma kompliex jirrispondih. Mizzi jerġa' jirrispondi l-istess. Aquilina jsaqsih kellux problema bil-flus dak iż-żmien u Mizzi jżid li ma sar l-ebda għmeil ħażin u li jistenna r-ruling tal-Ispeaker. "Sifirt ma' Fenech," isaqsi Aquilina u Mizzi jirrispondi l-istess. Aquilina jsaqsih kemm-il darba siefer iċ-Ċina u jirrispondi l-istess. Id-Deputat jgħid li Mizzi fetaħ kumpanija fil-Panama wara l-elezzjoni tal-2013 u li żamm il-kumpanija sakemm beda l-proġett tal-power station u nqabad biha. Mizzi jirrispondi l-istess. Aquilina jsaqsi lil Mizzi jispjega kif Karl Cini qal li l-kumpanija rċeviet flus minn 17 Black u MacBridge. Id-Deputat Laburista Glenn Bedingflied jisħaq li ma għandux jindaħal fl-affarijiet interni tal-Partit Laburista. Aquilina jsaqsih dwar ir-rapport tal-FIAU, il-kontenut tagħhom, kif sar b'Cheng Chen u jekk jafx xi ħadd fil-familja tiegħu li għandu influwenza politika fiċ-Ċina. B'daħka, Mizzi jirrispondi li se jistenna r-ruling tal-Ispeaker għal kollox. Aquiliina jsaqsih jekk għandux kontijiet tal-bank f'Dubaj u li pprova jiftaħ kontijiet f'Miami, fil-Bahamas, fil-Panama u f'Dubaj. Mizzi jgħid li se jistenna r-ruling tal-Ispeaker. Mizzi jirrispondi l-istess. Aquilina jgħid li Mizzi jaf kien qrib tas-sid tal-bank Pilatus Ali Sadr u Mizzi jgħid li se jistenna r-ruling tal-Ispeaker. Hu jsaqsih jekk żarx il-Qatar fit-28 ta' Mejju 2013 biex jiddiskuti x-xiri tal-gass LNG. Mizzi jirrispondi l-istess. Hu jsaqsih dwar il-miżati ta' €2 miljun f'konsulenzi. Mizzi jirrispondi li se jistenna r-ruling tal-Ispeaker. Callus jaqra mill-minuti tal-laqgħat tal-kumitat tal-evalwazzjoni. Mizzi jirrispondi l-istess. Callus jissuġġerixxi li Mizzi kien preżenti meta Galea ppreżenta l-kompożizzjoni ta' kif jaħdem il-Bord. Mizzi jgħid li se jistenna r-ruling tal-Ispeaker. Fenech Adami jerġa’ jibda jsaqsi u jgħid li dan kien premeditat biex jagħti l-kuntratt lill-Electrogas. Id-Deputati Laburisti jitkellmu fuq kif roħsu l-kontijiet tad-dawl. Bedingfield jgħid li Fenech Adami qed jilmenta li l-bini dam wisq. Dan jirrispondi li l-Electrogas ingħatat 22 punt meta qalet li tislesta fi 18-il xahar filwaqt li l-kompetitur tagħhom qalet li titlesta f’sentejn u ngħatat seba’ punti. Fenech Adami jfakkar x’qalet il-ġurnalista assassinata Daphne Caruan Galizia. Mizzi jirrispondi li l-crooks huma dawk li pprovaw iżommu l-prezzijiet tad-dawl għoljin. Hu jżid li qed jidher biċ-ċar li l-PN se jitilfu l-elezzjoni bil-kbir. "Għallinqas aħna m’aħniex ħallelin," jargumenta Fenech Adami. Hu jgħid li dan huwa l-aġent tat-tanker u s-sid ta’ Orion Engineering Group. Hu jispjega li permezz ta’ din il-kumpanija, ittrassferixxa €200,000 lil 17 Black. "Sakemm sar dan, il-kumpanija tiegħek kellha tirċievi l-flus mingħand 17 Black," ikompli Aquilina. Mizzi jirrispondi li se jistenna r-ruling tal-Ispeaker u Aquilina jsaqsih jekk għandux il-kuraġġ li jiċħad. Mizzi huwa mistoqsi dwar Thurab Musayev u Chen Cheng u l-laqgħat li kellu magħhom. Mizzi jirrispondi li se jistenna r-ruling tal-Ispeaker u jgħid l-istess ħaġa meta mistoqsi fuq il-kunjata ta’ Chen Cheng. Callus isaqi għalfejn intgħażlu l-floating storage options u Mizzi jgħid li qed jistenna r-ruling tal-Ispeaker. Mizzi jżid li Fenech Adami diġà jaf li l-Partit Nazzjonalista se jitlef l-elezzjoni ġenerali. Fenech Adami jgħidlu li l-ebda politiku ma jrid jispiċċa l-karriera poltiika tiegħu kif spiċċaha hu. Callus isaqsi dwar ġurnalist tat-TVM li wasal tard għal-laqgħa fl-Ażerbajġan. Hu jallega li l-ewwel parti tal-laqgħa saret mingħajr ma l-ġurnalist kien preżenti. Callus jgħid li dan il-ġurnalist kien il-head of news tat-TVM. Callus iżid li l-ħaddiema tal-ċivil ma kinux preżenti għal din il-laqgħa. Iċ-Ċermen isaqsi dwar Dubaj. Hu jgħid li kien hemm protokoll fis-seħħ u jekk kienx hemm laqgħat li ma ġewx irrekordjati. Hu jsaqsih dwar żjara f’Dubaj fis-27 t’Awwissu 2015. Bedingfield isaqsi lil Fenech Adami kif jaf b’din il-laqgħa jekk kienet sigrieta. Fenech Adami jgħid li dan kien żvelat mill-Panama Papers. Mizzi jirrispondi li se jistenna r-ruling tal-Ispeaker. Fenech Adami jikkwota minn diversi emails li ġew żvelati fil-Panama Papers. Hu jgħid li jumejn qabel ma żar Dubaj, intbagħtu emails bejn Karl Cini u Mossack Fonseca dwar il-ftugħ ta’ kont tal-bank. Fenech Adami jallega li hu mar Dubaj biex jiftaħ kont tal-bank. Mizzi jgħid li diġà ħareġ stqarriji fuq dawn. Fenech Adami jgħid li saret żjara oħra fl-1 ta’ Settembru. Aquilina jgħid li saret żjara f’Londra biex jitkellem ma’ xi avukati u li Mizzi mar ma’ persuna oħra biex ikellimhom b’rabta mal-kumpanija tal-Panama. Mizzi jgħid li dawn huma kollha allegazzjonijiet u li se jistenna r-ruling tal-Ispeaker. Aquilina jallega li din il-persuna kienet Yorgen Fenech. Fenech Adami jsaqsih dwar il-windfarms tal-Montenegro imma Mizzi jirrifjuta li jwieġeb. Callus jibda jsaqsi hu minflok. Fenech Adami jgħid li l-laqgħa se tispiċċa hawn imma probabilment se ssir l-Erbgħa tal-ġimgħa d-dieħla. Hu jżid li jispera li l-Ispeaker jgħaddi r-ruling. Dak kien kollox għal-lum. Grazzi talli segwejtuna. Gavin Muscat Hu deher l-Erbgħa quddiem il-Kumitat f’laqgħa li kienet ikkaratterizzata minn aktar allegazzjonijiet u battibekki hekk kif Mizzi ħareġ mill-kamra biex jitlob protezzjoni lill-Ispeaker Anġlu Farrugia kontra l-insinwazzjonijiet li saru kontrih. Il-laqgħa tal-bieraħ: Mizzi jirrifjuta li jwieġeb sakemm joħroġ ir-ruling tal-Ispeaker .td_uid_3_61f3ccd4b2155_rand.td-a-rec-img{text-align:left}.td_uid_3_61f3ccd4b2155_rand.td-a-rec-img img{margin:0 auto 0 0}